Vaadin silloisen puolueeni SDP:n tuomitsemaan jihadismin, rikokset, kansanmurhaan yllyttämisen ja ottamaan vastuun teoistaan lelusalakuljettajana tunnetuksi tulleesta Rami Adhamista, minkä puolue kutsui avosylin asettumaan ehdokkaaksi Helsingin kunnallisvaaleihin.



“Maailmankuulu Aleppon lelusalakuljettaja valitsi SDP:n – Tuomioja: ”Hän on tehnyt esikuvallista työtä” – Kirjoittaa SDP:n puoluelehti demokraatti.fi.



Todellisuudessa Rami Adham ei valinnut SDP:tä, vaan puolueen sisäiset islamistit kutsuivat hänet ehdolle ja suosittelivat häntä Erkki Tuomiojalle, joka naiivina hyödyllisenä idioottina uskoi kaikki 1001 tarinaa lelusalakuljettajasta.

Puolue lakaisi kaiken pikaisesti maton alle ja keksi, että olisin muka uhkaillut heitä, minkä takia ehkäisivät ehdokkuuteni. Todellisuudessa ehdokkuteeni ehkäistiin heidän pidettyään kriisipalaverin aiheesta. Hanna Isbom ilmoitti puhelimessa ehdokkuuteni estämisen johtuvan “luottamuspulasta”. Mediaan he kertoivat, että olisin uhkaillut heitä. Tämän palaverin todistaa myös edelleen SDP:stä paikkansa löytävä Antti Koskela, joka tietää tarkalleen miten asiat menivät oikeasti. Hän oli paikalla.



Puolueen aktiivit rupesivat vastoin kaikkia hyvän journalismin ehtoja mustamaalaamaan minua valtamediassa nimettömästi. Helsingin Sanomissa kerrottiin luonteestani, kaverisuhteistani ja psyykkeestäni käyttäen nimettömiä demariaktiiveja lähteinä, jotka esittivät itsensä ihmisinä, jotka tuntevat minut. Täyttä valhetta. Pyysin toimittajaa aikoinaan korjaamaan tämän mustamaalauksen, mikä meni vastoin kaikkia hyvän journalismin ehtoja. Korjausta ei hyväksytty.



Todellisuudessa minua uhkailtiin niin islamistien, kuin puolueen toimesta, että nuhdeltiin rikoksen paljastamisesta. Puolueen sisäiset toimijat pitivät koko vyyhdin aikana visua radiohiljaisuutta, eivätkä suostuneet kuuntelemaan mitään varoituksia. Mediassa he esittivät, että minua ei ole olemassakaan, jos joku kysyi asiasta.

Minä olen yksi henkilö. Kokonainen puolue, yksi Suomen suurimmista sellaisista, asettui minua vastaan ja teki kaikkensa, että minut hiljennetään jatkossa kaikista valtamedioista koskien aihetta. Yle ei tähän päivään mennessä ole kertaakaan ollut minuun yhteydessä asiasta.

Lue: Helsinkiläisen Anter Yaşan Facebook-kirjoitus auttoi käynnistämään vyyhdin, jonka vuoksi ”lelusalakuljettaja” Rami Adhamin toimintaa alettiin tutkia – Helsingin Sanomat



Lue: Alkuperäinen julkaisuni Rami Adhamista mistä koko vyyhti lähti



Nauhoituksessa sen aikainen SDP:n puoluesihteeri Reijo Paananen ei usko mitään, mitä yritän sanoa, syyllistää ja lyö jopa pöytään, sekä hutaa “Helsingin sanomat ei ole jumala!”, kun sanon, että jopa Helsingin Sanomat tekivät paljastavan uutisen nyt tuomitusta “lelusalakuljettajasta”, jolta paljastui rahankeräys rikoksen lisäksi myös jihadisti kytköksiä.



Nauhoitus on nauhoitettu salaisesti, sillä tiesin, että “nuhtelun” aikana SDP paljastaa, kuinka tietämättömiä ja sekaisin he ovat tästä. Kysyin SUPO:lta etukäteen nauhoituksen laillisuutta. Minulle vastattiin että “omien keskustelujen nauhoittaminen on täysin laillista, jopa salaa”.

Rami Adham on nykyään tuomittu rikoksistaan.



Nauhoituksessa Reijo kysyy “Mikä sinun ja Adhamin ero muka on?!”, mihin vastaan “Minä en mene Syyriaan 30. kertaa AK-47 aseen kanssa”. SDP:n puoluetoimisto oltiin saatu uskoteltua, että olen “militantti kurdi”.

Nauhoituksessa niin Hanna Isbom, kuin Reijo Paananen tekevät rasistisia oletuksia minusta, perustuen nyt tuomitun jihadisti kytköksiä omaavan, tunnetun valehtelevan rikollisen selityksiin. He siis uskoivat jihadisti kytköksiä omaavaa valehtelevaa rikollista enemmän, kuin liberaalia ja kotoutunutta maahanmuuttajaa. Mitä tämä kertoo SDP:stä? Minkälaisia maahanmuuttajia he oikein haluavat Suomeen siis?



Jihadistit pitävät kurdeja kollektiivisesti terroristeina, minkä kyseinen jihadisti kytköksiä omaava lelusalakuljettaja oli saanut puoluetoimiston uskomaan myös etnisestä taustastani.



Arvaa mitä Reijo, olit väärässä ja teit kaikkesi hiljentääksesi minut. Enpä hiljene. Täällä vielä olen, suurempi ja menestyneempi kuin koskaan. Sinä taisit lopettaa urasi tällä häpäistynä. Miten meni niin kuin omasta mielestä?



Sanomattakin on selvää, että SDP:tä ei kannata tänäkään vuonna äänestää, jos et halua sinisilmäistä islamismin tukemista, jihadismia ja rahankeräysrikoksia orpolapsien nimissä.



Valtamedia, varsinkin Yle, häpeäisitte sensuurianne, vaikka monesti pyysin teitä käsittelemään tämän aiheen läpikotaisin, sillä tämä on vaikuttanut elämääni suuresti. Olen joutunut uhan takia muuttamaan asunnostani kaksi kertaa, salaamaan osoitetietoni ja elämään jatkuvasti pelossa islamistien kostoa. Olen ollut useamman kohdennetun vihakampanjan kohteena, sekä puhunut tästä monesti julkisesti, ilman että yksikään teistä, kymmeniä valeuutisia Rami Adhamista tehtailleista jaksoi kiinnostua totuudesta.



Miettikää, pakolainen (minä) paljastaa koko SDP:n kehuman rikollisen puolueen riveistä, SDP hiljentää ja Yle sensuroi jättäen käsittelemättä asian kannaltani kokonaan.

Onko tämä teistä normaalia toimintaa Suomessa, vapaan lehdistön maassa?

Lupasin julkaista tämän ennen vaaleja, joten tässä se on.



T. Entinen demari.

Jaa tämä artikkeli: Facebook

Twitter

Reddit

WhatsApp

